**ขอบเขตของงาน (Terms Of Reference : TOR )**

**งานจ้างเหมางบประมาณทำการปี 2559 (งบภัยแล้ง/อุทกภัย)**

**งานขุดลอกสระพักน้ำดิบสำรองหนองไผ่ (หนองน้ำสาธารณะ) 140x110x3 เมตร เพื่อกักเก็บน้ำสำรองใช้ป้องกันปัญหาภัยแล้งซ้ำซาก การประปาส่วนภูมิภาคสาขาพยัคฆภูมิพิสัย**

**๑. วัตถุประสงค์**

 การประปาส่วนภูมิภาคเขต 6 ได้รับจัดสรรงบประมาณประจำปี ๒๕๕9 เป็นวงเงินงบประมาณ 2,000,000 บาท (ไม่รวมภาษีมูลค่าเพิ่ม) เพื่อก่อสร้างงานจ้างเหมางบประมาณประจำปี 2559 (งบภัยแล้ง/อุทกภัย) งานขุดลอกสระพักน้ำดิบสำรองหนองไผ่ (หนองน้ำสาธารณะ) 140x110x3 เมตร เพื่อกักเก็บน้ำสำรองใช้ป้องกันปัญหาภัยแล้งซ้ำซาก การประปาส่วนภูมิภาคสาขาพยัคฆภูมิพิสัย กปภ.ข.6 จึงมีความประสงค์จะประมูลจ้างเหมางานนี้ด้วยระบบอิเล็กทรอนิกส์ (E – Auction)

**๒. ขอบเขตของงาน** กำหนดให้มีการก่อสร้าง จัดหา ติดตั้ง โดยสังเขป ดังต่อไปนี้

**๒.๑ งานขุดลอกสระพักน้ำดิบ**

 - ทำการขุดลอกดินเดิม, งานขนย้ายดินพร้อมปรับเกลี่ย, งานแต่งขอบลาดเอียง และทำการบดอัดดินเดิมปริมาณและขนาดตามแบบแปลน

**๓. คุณสมบัติผู้มีสิทธิ์เสนอราคา**

 ๓.๑ ผู้ประสงค์จะเสนอราคาต้องเป็นผู้มีอาชีพรับจ้างงานที่จะประกวดราคาจ้าง ด้วยวิธีการทาง

 อิเล็กทรอนิกส์

 ๓.๒ ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้ แจ้งเวียนชื่อแล้ว หรือไม่เป็นผู้ได้รับผลของการสั่งให้เป็นนิติบุคคลหรือบุคคลอื่นเป็นผู้ทิ้งงานตามระเบียบของทางราชการ

 3.3 ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ตามข้อ 1.8

 ๓.4 ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์ความคุ้มกันเช่นว่านั้น

 ๓.5 ผู้ประสงค์จะเสนอราคา ต้องมีผลงานก่อสร้างประเภทเดียวกันกับงานที่ประกวดราคาจ้างเหมา ผลงานดังกล่าวต้องเป็นผลงานสัญญาเดียว และแล้วเสร็จตามสัญญา ภายในวงเงินไม่น้อยกว่า 856,000 บาท ประเภทของงาน ได้แก่ งานขุดลอก และต้องเป็นคู่สัญญาโดยตรงกับส่วนราชการ หรือหน่วยงานของ รัฐ /เอกชน โดยมีหลักฐานที่ต้องยื่น ได้แก่ สำเนาสัญญาจ้าง และหนังสือรับรองผลงานจากเจ้าของงาน /หรือผู้ว่าจ้าง ยกเว้นผู้รับจ้างที่ได้รับประกาศผลการขึ้นทะเบียนผู้มีคุณสมบัติเบื้องต้นในการรับจ้างงานก่อสร้างของการประปาส่วนภูมิภาค

 ๓.6 บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 ๓.7 บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e - Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

 ๓.9 คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้ง ซึ่งมีมูลค่าไม่เกินสามหมื่นบาท คู่สัญญาอาจจ่ายเป็นเงินสดก็ได้

**๔. ระยะเวลาในการก่อสร้าง** ไม่เกิน **90** วันจ้างแบบเหมารวมและจ่ายเงินตาม**การแบ่งงวดงาน**

**๕. ราคากลางในการเริ่มต้นประมูล** เป็นเงิน 2,140,000 บาท (เงินสองล้านหนึ่งแสนสี่หมื่นบาทถ้วน) รวมภาษีมูลค่าเพิ่ม

6. **ในการเสนอราคา**

 ผู้เสนอราคาต้องเสนอราคาลดราคาขั้นต่ำ (Minimum Bid) ไม่น้อยกว่าครั้งละ 4,000.-บาท จากราคากลางงานก่อสร้าง และการเสนอราคาลดราคาครั้งถัดๆ ไป ต้องเสนอลดราคาครั้งละไม่น้อยกว่า 4,000.-บาท จากราคาครั้งสุดท้ายที่เสนอลดแล้ว